**Αθήνα: 19.03.2019**

**Αρ. Πρωτ.: 525**

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ζητάμε την εφαρμογή του άρθρου 6 του ΕΚΠΥ**

Η ΕΣΑμεΑ με το παρόν εκφράζει τη διαμαρτυρία της για τη μη εφαρμογή της παρ. 8 του άρθρου 6 «Παρακλινικές εξετάσεις» του ΕΚΠΥ, σύμφωνα με την οποία οι πάσχοντες από μεσογειακή αναιμία, δρεπανοκυτταρική νόσο, χρόνια νεφρική ανεπάρκεια τελικού σταδίου που είναι σε θεραπεία υποκατάστασης νεφρικής λειτουργίας ή περιτοναϊκή κάθαρση ή έχουν υποβληθεί σε μεταμόσχευση, οι πάσχοντες από Κυστική Ίνωση, οι πάσχοντες από σακχαρώδη διαβήτη τύπου 1, οι ακρωτηριασμένοι που λαμβάνουν το εξωιδρυματικό επίδομα με ποσοστό αναπηρίας 67% και άνω, δεν καταβάλλουν συμμετοχή, όπως και όσοι έχουν πιστοποιημένη αναπηρία από ΚΕΠΑ 80% και άνω, για οποιαδήποτε πάθηση. Παρ’ όλα αυτά και επί πέντε μήνες τα παραπεμπτικά που εκδίδει η ΗΔΙΚΑ περιέργως αναφέρουν την συμμετοχή 15% και έτσι οι ανάπηροι και οι οικονομικά αδύναμοι πληρώνουν την ασυνεννοησία (πιστεύουμε όχι σκόπιμη) μεταξύ ΕΟΠΥΥ και ΗΔΙΚΑ.

Η ΕΣΑμεΑ ζητάει την παρέμβαση του Υπουργού για την επίλυση του προαναφερόμενου ζητήματος, καθώς και την εξεύρεση τρόπου επιστροφής των χρημάτων που έχουν καταβάλλει αχρεωστήτως οι ασφαλισμένοι.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |